wickkiey/tamil-wikipedia-chunked huggingface dataset:
# லவ்லீன் தாண்டன்

## திரைப்படவியல்

### காஸ்டிங் இயக்குநர்

- *சிலம்டாக் மில்லியனயர்* (2008)
- *தந்தூரி லவ்* (2008)
- *பிரிக் லேன்* (2007)
- *மைகிரேசன்* (2007)
- *வேனிட்டி ஃபேர்* (2004)
- *மான்சூன் வெட்டிங்* (2001)
# லவ்லீன் தாண்டன்

## திரைப்படவியல்

### காஸ்டிங் ஆலோசகர்

- *தி நேம்சேக்* (2006)
# லவ்லீன் தாண்டன்

## திரைப்படவியல்

### பிற துறை

- *எர்த்* (இந்திய தலைப்பு: *1947* ) (1998) - தயாரிப்பு உதவியாளர்
# லிடியா காம்ப்பெல்

**லிடியா காம்ப்பெல்** ( *Lydia Campbell* ) என்கிற புரூக்ஸ் (நவம்பர் 1, 1818 &#x2013; ஏப்ரல் 1905 ), ஒரு இனுவிட்டு தாய்க்கும் மற்றும் ஆங்கிலேய தந்தைக்கும் பிறந்தார், ஆரம்பகாலத்தில் கனடாவின் நியூஃபவுன்லாந்து மற்றும் லாப்ரடோர் மாகாணத்தின் வட பகுதியில் அமைந்துள்ள லாப்ரடோரில் நாட்குறிப்பாளராக இருந்தார். இவர் லாப்ரடோரின் சிறந்த அறியப்பட்ட வரலாற்று நபர்கள் மற்றும் எழுத்தாளர்களில் ஒருவர். மேலும், அன்புடன் "லிடியா அத்தை" என்று அழைக்கப்படுகிறார்.
# லிடியா காம்ப்பெல்

## வாழ்க்கை

*ஹட்சன் பே* நிறுவனத்தில் பணிபுரிந்த இங்கிலாந்தைச் சேர்ந்த *அம்ப்ரோசு புரூக்சு* மற்றும் அவரது இனுவிட்டு மனைவி *சூசன்* ஆகியோருக்கு பிறந்தார். தனது ஆரம்பக்கல்வியை தனது வீட்டிலேயே படித்தார். லிடியா இரண்டு முறை திருமணம் செய்து கொண்டார்: முதலில் 1834 இல் வில்லியம் அம்ப்ரோஸ் பிளேக்கு என்பவருடன் நடந்த திருமணம் மூலம் இவருக்கு ஐந்து குழந்தைகள் இருந்தனர். பின்னர் டேனியல் கேம்ப்பெல் என்பவருடனான திருமணம் மூலம் எட்டு குழந்தைகள் இருந்தனர்.
# லிடியா காம்ப்பெல்

## நூல் வெளியீடு

1894 இல், மத குருவான ஆர்தர் சார்லஸ் வாகோர்ன் என்பவரிடம் தனது சுயசரிதையை வெளியிடக் கேட்டுக் கொண்டார். இது செயின்ட் ஜான்ஸ் *ஈவினிங் ஹெரால்ட்* என்ற பத்திரிக்கையில் *ஸ்கெட்சஸ் ஆப்* *லாப்ரடோர்* *லைப்* என்ற தலைப்பில் வெளிவந்தது.  
இவரது பெரிய மருமகள், எலிசபெத் கவுடி, 1973இல் *வுமன் ஆஃப் லாப்ரடோர்* என்ற நூலை எழுதினார். 2001 இல், இவரது மகன் தாமஸ் எல். பிளேக் (1935 இல் இறந்தார்) என்பவரால் ஒரு புத்தகமாக வெளியிடப்பட்டது.
# லிடியா காம்ப்பெல்

## இறப்பு

லிடியா காம்ப்பெல் தனது 86 வயதில் இறந்தார்.
# ஆண்டி வைன்

**ஆண்டி வைன்** ( *Andy Vine* ) வான்கூவரைச் சேர்ந்த வெல்ஷ் இனத்தைச் சேர்ந்த கனடாவின் நாட்டுப்புற இசைக்கலைஞர் ஆவார்.
# ஆண்டி வைன்

## இசைப் பணி

ஆண்டியின் இசை பாணி "கடல் நாட்டுப்புறம் என்றும், பழைய கால ராக் மற்றும் செல்டிக்" என்றும் விவரிக்கப்படுகிறது. இவர் "மேக்கிங் வேவ்ஸ்" என்ற தனது முதல் இசைத் தொகுப்பை 2005 இல் வெளியிட்டார். இந்தத் தொகுப்பின் ஒரு பாடல் ("*வுமன் ஆஃப் லாப்ரடோர்*") கனடாவின் லாப்ரடோரில் எழுத்தாளாரான எலிசபெத் கவுடியால் ஈர்க்கப்பட்டு கனடாவின் பாடல் புத்தகத்தில் சேர்க்கப்பட்டுள்ளது. 2007 இல் ஆண்டி "எக்ஸ்க்யூஸ் மீ யுவர் பிளானட் இஸ் பர்னிங்" என்ற பாடலை எழுதினார். ஆண்டி வைன் இப்போது ஓய்வு பெற்று, கனடாவின் கார்டசு தீவில் வசிக்கிறார். அங்கு இவர் உள்ளூர் நிகழ்வுகளில் பங்கேற்கிறார். இவரது பல பதிவுகளை *சவுண்ட்கிளௌட்* என்ற ஜெர்மன் இசை நிறுவனத்தில் கேட்கலாம்.
# ஆண்டி வைன்

## குடும்பம்

ஆண்டிக்கு இரண்டு மகன்கள் மற்றும் ஒரு மகள் உள்ளனர். ஆண்டி விவாகரத்து பெற்றவர்.
# காரின் ஆலிவியர்

**காரின் ஆலிவியர்** (பிறப்பு 1968) பிலடெல்பியாவை பூர்விகமாக கொண்ட ஒரு கலைஞர் ஆவார். இவர் பொதுக்கலை, சிற்பங்கள், நிறுவல்கள் மற்றும் புகைப்படங்கள் ஆகியவற்றை உருவாக்குகிறார். ஒலிவியர் பழக்கமான பொருள்கள், இடங்கள், நினைவுச்சின்னங்கள் மற்றும் இருப்பிடங்களை தன கலையால் மாற்றி அமைக்கிறார். இவரது பணி வரலாற்றுக நினைவுகளை இன்றைய கதைகளுடன் இணைக்கின்றன.
# காரின் ஆலிவியர்

## ஆரம்ப வாழ்க்கை மற்றும் கல்வி

ஆலிவியர் 1968 இல் போர்ட் ஆஃப் ஸ்பெயின், டிரினிடாட் மற்றும் டொபாகோவில் பிறந்தார். அங்கு அவரும் அவரது இரட்டை சகோதரியும் நியூயார்க்கின் புரூக்ளினுக்குச் செல்வதற்கு முன்பு தங்கள் குடும்பத்துடன் வசித்து வந்தனர். ஆலிவியர் 1989 இல் டார்ட்மவுத் கல்லூரியில் உளவியலில் இளங்கலை பட்டமும், 2001 இல் கிராண்ப்ரூக் கலை கல்லூரியில் இருந்து மட்பாண்ட கலைகளில் முதுகலை பட்டமும் பெற்றார். இவர் இப்போது பென்சில்வேனியாவின் பிலடெல்பியாவில் ஜெர்மன் டவுன் சுற்றுப்புறத்தில் வசிக்கிறார்.
# காரின் ஆலிவியர்

## கலை

ஆலிவியரின் படைப்பில், பழக்கமான பொருள்கள், இடைவெளிகள் மற்றும் இருப்பிடங்கள் செயல்பாடு மற்றும் ஊடகத்தில் மாற்றப்படுகின்றன. இவரது சிற்பங்கள், நிறுவல்கள், பொதுக் கலைகள் மற்றும் கவிதைகள் பார்வையாளர்களின் சொந்த அனுபவத்தையும் ஈடுபாட்டையும் ஆராய்கின்றன. ஆலிவயர் தற்காலிக மற்றும் நிரந்தர சிற்பங்கள், நிறுவல்கள் மற்றும் நினைவுச்சின்னங்கள் உருவாக்கும் பணியில் ஈடுபட்டு வருகிறார். 2023-24 *ரோம் பரிசு* வென்றவர்களைத் தேர்வு செய்த நடுவர் குழுவில் ஆலிவியர் பணியாற்றினார்.  
ஆலிவியர் பிலடெல்பியாவில் உள்ள டெம்பிள் பல்கலைக்கழகத்தில் உள்ள டைலர் கலைப் பள்ளியில் சிற்பவியல் துறையில் இணை பேராசிரியராக உள்ளார். 2005 முதல் 2007 வரை பார்ட் கல்லூரியில் உள்ள மில்டன் ஏவரி கலைப் பள்ளியில் சிற்பக் கலை ஆசிரிய உறுப்பினராக இருந்தார். டைலர் கலைப் பள்ளியில் சேருவதற்கு முன்பு, இவர் ஹூஸ்டன் பல்கலைக்கழக கலைப் பள்ளியில் உதவி சிற்பப் பேராசிரியராகவும், பீங்கான் துறைத் தலைவராகவும் இருந்தார்.
# காரின் ஆலிவியர்

## கலை

### படைப்புகள்

- *தி பாட்டில் இஸ் ஜோய்ன்ட்* (The Battle Is Joined) என்பது ஒரு தற்காலிக பொதுச் சிற்பமாகும்.
- *விட்னஸ்* (Witness): கென்டக்கி பல்கலைக்கழகத்தின் நினைவு மண்டபத்தில் ஒரு நிரந்தர தளம் சார்ந்த நிறுவலை உருவாக்கினார், ஆபிரிக்க அமெரிக்க மற்றும் பூர்வீக அமெரிக்க உருவங்களை ஒரு சர்ச்சைக்குரிய கால சுவரோவியத்தில் இருந்து மீண்டும் உருவாக்கினார்.
- *ஹியர் அண்ட் நவ்/கிளேசியர், ஷார்ட், ராக்* (Here and Now/Glacier, Shard, Rock) என்பது கிரியேட்டிவ் டைம் கண்காட்சியின் ஒரு பகுதியாக ஆலிவியர் உருவாக்கினார். அது மாறுபட்ட நிலப்பரப்பு மற்றும் மானுடவியல் வரலாறுகளை மூன்று படங்கள் மூலம் விவரிக்கிறது-ஒரு பனிப்பாறை, வரலாற்று செனெகா கிராமத்தின் குடியேற்றத்திலிருந்து ஒரு மட்பாண்டத் துண்டு மற்றும் சமகால நிலப்பரப்பின் படம்.
# காரின் ஆலிவியர்

## விருதுகள்

- கலைக்கான *அமெரிக்கன் அகாடமி ஆஃப் ஆர்ட்ஸ் அண்ட் லெட்டர்ஸ்* விருது, 2020
- கலை மற்றும் பாரம்பரியத்திற்கான *பியூ மைய* விருது, 2019
- *ரோம் பரிசு*, அமெரிக்கன் அகாடமி, 2018
- கலைகளுக்கான *நியூயார்க் அறக்கட்டளை* விருது, 2011
- *வில்லியம் எச் ஜான்சன்* பரிசு, 2010
- *ஜோன் மிட்செல் அறக்கட்டளை* விருது, 2007
- *லூயிஸ் கம்ஃபோர்ட் டிஃப்பனி* அறக்கட்டளையின் இருபதாண்டு விருது, 2003
# கார்டசு தீவு

கார்டெசு தீவை விமானம் அல்லது படகு மூலம் அணுகலாம். தீவின் தெற்கு முனையில் உள்ள இலாப நோக்கற்ற தனியார் விமான ஓடுதளமான கார்டெசு தீவு வான்வெளி நிலையம் வழியாகவும் செல்லலாம் அல்லது தீவின் பல பாதுகாக்கப்பட்ட துறைமுகங்களுக்கு படகு மூலமாகவும் செல்லலாம். குவாட்ரா தீவிலிருந்து படகு மூலம், வான்கூவர் தீவில் உள்ள கேம்ப்பெல் ஆற்றில் இருந்து பிசி படகுகள் நிறுவனம் படகுகளை இயக்குகிறது.  
தீவு கோடைக்காலத்தில் ஒரு சுற்றுலாத் தலமாக உள்ளது. அமைதியான சூழ்நிலையையும் வெப்பமான காலநிலையையும் அனுபவிக்க பலர் இத்தீவிற்கு வருகை தருகின்றனர்.
# கார்டசு தீவு

## வரலாறு

1792 ஆம் ஆண்டில் எசுப்பானியாவைச் சேர்ந்த கடற்படை அதிகாரியும், வரைபடவியலாளரும் மற்றும் ஆய்வாளர்களுமான கலியானோ மற்றும் வால்டெசின் பயணத்தின் போது இத்தீவுக்கு மெக்சிக்கோவின் தேடல் வெற்றி வீரரான எர்னான் கோட்டெசின் நினைவாக தீவுக்கு பெயரிடப்பட்டது.
# முல்லிகன் ஆறு

**முல்லிகன் ஆறு** ( *Mulligan River* ) என்பது தென்மேற்கு குயின்ஸ்லாந்தின் சேனல் கன்ட்ரி பகுதியில் உள்ள ஐர் ஆற்றின் துணை ஆறாகும். இது ஐர் ஏரிப் படுகையில் அமைந்துள்ளது. இந்த ஆறு கிளெனார்மிஸ்டன் நிலையத்தில் தோன்றி தெற்கே மரியன் டவுன்ஸ் நிலையம் வழியாக ஐர் நீரோடையில் பாய்கிறது. இது இறுதியில் வார்பர்டன் ஆற்றின் வழியாக ஐர் ஏரிக்குள் கலக்கிறது.
# ஐர் ஆறு (தெற்கு ஆஸ்திரேலியா)

**ஐர் ஆறு** ( *Eyre Creek* ) அல்லது **ஐர் கிரீக்** என்பது ஆத்திரேலிய மாநிலமான தெற்கு ஆஸ்திரேலியாவின் மத்திய வடக்கு பகுதியில் அமைந்துள்ள ஒரு தற்காலிக நீர்வழியாகும் .
# ஐர் ஆறு (தெற்கு ஆஸ்திரேலியா)

## நீர்வழி

கிளேர் பள்ளத்தாக்கில் ஆபர்னுக்கு வடக்கே வேக்ஃபீல்ட் ஆற்றுடன் சங்கமிக்கும் முன், ஹொராக்ஸ் மலைக்கு கிழக்கே இந்த சிற்றோடை உருவாகி வாட்டர்வேல் மற்றும் லீசிங்ஹாம் வழியாக தெற்கே பாய்கிறது. சிற்றோடை பிரதான வடக்கு சாலையில் செல்கிறது.  
ஆத்திரேலிய கண்டத்தின் ஆங்கிலேய நில ஆய்வாளரும், காலனித்துவ நிர்வாகியும் மற்றும் ஜமேக்காவின் ஆளுநராகவும் இருந்தா எட்வர்ட் ஜான் ஐரின் நினைவாக இந்த சிற்றோடைக்கு பெயரிடப்பட்டது. அவர் 1839 ஆம் ஆண்டில் தனது பயணத்தின் போது இப்பகுதியை ஆய்வு செய்தார்.
# தென்றல் தொடாத மலர்

**தென்றல் தொடாத மலர்** என்பது 1985 ஆம் ஆண்டு வெளியான தமிழ் திரைப்படமாகும். இத்திரைப்படத்தினை வி எம் எஸ் சந்திர பாண்டியன் என்பவர் தயாரித்திருந்தார். ஜி பி பாலன் எழுதி இயக்கியிருந்தார். சங்கர் கணேஷ் இசை அமைத்திருந்தார்.  
இத்திரைப்படத்தில் ராஜீவ், பானுப்பிரியா கவுண்டமணி செந்தில் ஆகியோர் முக்கிய வேடங்களில் நடித்திருந்தனர்.
# தென்றல் தொடாத மலர்

## நடிகர்கள்

- ராஜிவ்
- பானுப்பிரியா
- கவுண்டமணி
- செந்தில் -புண்ணாக்கு
- சிவச்சந்திரன்
- செந்தாமரை
- சங்கிலி முருகன்
- ஒய். ஜி. மகேந்திரன்
- எஸ் எஸ் சந்திரன்
- ஜீவா
- தில்லை ராஜன்
- ஜோக்கர் மூர்த்தி
- உமா
- நைஸ் ஆதிமூலம்
- வாசன்
- மீனாட்சி பாட்டி
- ஜமீலா மாலிக்
- கோமளா
- தேவி
- கோகிலா
- விஜய ரேகா
-
# தென்றல் தொடாத மலர்

## திரைக்குழு

- ஒலிப்பதிவு (வசனம்) - ஏ மோகன்
- ஒப்பனை நாஞ்சில் அப்பு
- கலை கிருஷ்ணன்
- பாடல்கள் வாலி -புதுமைப்பித்தன் வைரமுத்து
- பின்னணி- ஜேசுதாஸ், எஸ் ஜானகி, எஸ் பி சைலஜா
- ஒளிப்பதிவு உதவி - முத்துகிருஷ்ணன், நாமதேவ் பாலன், இமைய வரம்பன்
- உதவி இயக்குனர்கள் -எம்.ஐ. சுகுமார், ஆர்.சி கவிராஜ், இளையபெருமாள் (வசன உதவி)
- ஒளிப்பதிவு சி. எஸ். ரவி பாபு
- இசை சங்கர் கணேஷ்
# ஐர் ஏரி

**ஐர் ஏரி* ( *Lake Eyre* ) அதிகாரப்பூர்வமாக **கடி தாண்டா -ஐர் ஏரி*' ( *Kati Thanda–Lake Eyre* ) எனவும் அழைக்கப்படும் அடிலெய்டுக்கு வடக்கே சுமார் 700 கிமீ (435 மைல்) தொலைவில் தெற்கு ஆஸ்திரேலியாவின் தூர வடக்குப் பகுதியின் கிழக்கு-மத்திய பகுதியில் உள்ள ஒரு ஏரி ஆகும். ஆழமற்ற ஏரியான இது ஆத்திரேலியாவின் மிகக் குறைந்த இயற்கைப் புள்ளியைக் கொண்டுள்ளது. மேலும், இது கடல் மட்டத்திற்கு கீழே சுமார் 15 மீ (49 அடி) கீழே உள்ளது. அரிதான சந்தர்ப்பங்களில், இது முழுமையாக நிரம்புகிறது. ஆனாலும் இது ஆத்திரேலியாவின் மிகப்பெரிய ஏரிகளில் ஒன்று. இது 9,500 கிமீ2 (3,668 சதுர மைல்) பரப்பளவை கொண்டுள்ளது. ஏரி நிரம்பும்போது, அது கடல்நீரைப் போன்ற அதே உவர்ப்புத் தன்மையைக் கொண்டுள்ளது. ஆனால் ஏரி வறண்டு, நீர் ஆவியாகும்போது உவர்ப்புத் தன்மை குறைந்து உயிர்ச்சூழலை உண்டாக்குகிறது  
1840 இல் ஏரியைப் பார்த்த முதல் ஐரோப்பியரான எட்வர்ட் ஜான் ஐரின் நினைவாக இந்த ஏரிக்கு பெயரிடப்பட்டது. இரட்டைப் பெயரிடும் கொள்கைக்கு இணங்க அதன் பழங்குடியினரின் பெயரான **கடி தாண்டாவைச்** சேர்த்து இது அதிகாரப்பூர்வமாக டிசம்பர் 2012 இல் மறுபெயரிடப்பட்டது. ஏரி மற்றும் சுற்றியுள்ள பகுதியின் பூர்வீக உரிமை அரபானா மக்களுக்கு உள்ளது
# ஐர் ஏரி

### பறவைகள் இடம் பெயர்தல்

ஆத்திரேலியாவின் தெற்கு கடலோரப் பகுதிகளிலிருந்தும், பப்புவா நியூ கினி போன்ற தொலைதூரப் பகுதிகளிலிருந்தும் ஏரி நிரம்பியிருக்கும்போது கூழைக்கடாக்கள் மற்றும் பட்டை பறவைகள் இழுக்கப்படுகின்றன. 1989-1990 வெள்ளத்தின் போது, ஆத்திரேலியாவின் மொத்த எண்ணிக்கையில் 200,000 கூழைக்கடாக்கள் ( 80 சதவீதம்), ஐர் ஏரிக்கு உணவு சேகரிக்க மற்றும் தங்குவதற்கு வந்ததாக மதிப்பிடப்பட்டது. பள்ளத்தாக்கிலிருந்து நூற்றுக்கணக்கான அல்லது ஆயிரக்கணக்கான கிலோமீட்டர் தொலைவில் இருந்தாலும் கூட, ஏரியின் நிரம்பலைக் கண்டறியும் திறன் கொண்ட பறவைகள் எவ்வாறு தோன்றுகின்றன என்பதை விஞ்ஞானிகளால் தற்போதும் கண்டறிய முடியவில்லை.  
ஏரியின் பரப்பளவு கடி தண்டா-ஐர் ஏரி தேசியப் பூங்கா மற்றும் எலியட் பிரைஸ் பாதுகாப்பு பூங்கா என இரண்டு பாதுகாக்கப்பட்ட பகுதிகளாக தெற்கு ஆஸ்திரேலியா அரசாங்கத்தால் அறிவிக்கப்பட்டுள்ளது.  
ஆத்திரேலியாவில் உள்ள முக்கியமான ஈரநிலங்களின் அடைவு என அறியப்படும் தேசிய முக்கியத்துவம் வாய்ந்த ஈரநிலங்களின் பட்டியலில் ஐர் ஏரி உள்ளது.
# ஐர் ஏரி

### பறவைகள் இடம் பெயர்தல்

#### முக்கியமான பறவைப் பகுதி

பன்னாட்டு பறவை வாழ்க்கை என்ற அரசு சார்பற்ற அமைப்பு இந்த ஏரியை ஒரு முக்கியமான பறவை பகுதி அடையாளம் கண்டுள்ளது. அமைப்பின் முன்னுரிமைகளில் பறவை சிற்றினங்கள் அழிவதைத் தடுப்பது, பறவைகளுக்கான முக்கியமான தளங்களை அடையாளம் கண்டு பாதுகாப்பது, முக்கிய பறவை வாழ்விடங்களைப் பராமரித்தல் மற்றும் மறுசீரமைப்பு செய்தல் மற்றும் உலகளவில் பறவைப் பாதுகாப்பார்களை மேம்படுத்துதல் ஆகியவை அடங்கும்.
# ரிதம் சங்வான்

**ரிதம் சங்வான்** (பிறப்பு 29 நவம்பர் 2003) ஹரியானாவைச் சேர்ந்த இந்திய துப்பாக்கி சுடும் வீரர் ஆவார். இவர் வழக்கமாக 10 மீட்டர் காற்று கைத்துப்பாக்கி (ஏர் பிஸ்டல்) மற்றும் 25 மீட்டர் கைத்துப்பாக்கி (பிஸ்டல்) ஆகியவற்றில் போட்டியிடுவார். இவர் துப்பாக்கி சுடுதல் உலகக் கோப்பை மற்றும் பல பதக்கங்களை வென்றுள்ளார்.  
மே 2023 இல் ரிதம் கைத்துப்பாக்கி சுடுதலில் 1996 ஒலிம்பிக்கில் வெள்ளிப் பதக்கம் வென்ற டயானா இர்கோவாவின் 29 ஆண்டுகால சாதனையை முறியடித்தார். 2022 ஆசிய விளையாட்டுப் போட்டிகளில் பெண்களுக்கான 25 மீட்டர் கைத்துப்பாக்கி குழு போட்டியில் இந்திய அணியின் ஒரு பகுதியாக மனு பாக்கர் மற்றும் ஈசா சிங் ஆகியோருடன் இணைந்து தங்கம் வென்றார். சனவரி 2024 இல், ரிதம் ஜகார்த்தாவில் நடந்த ஆசிய தகுதிச் சுற்றில் பாரிசு ஒலிம்பிக்கிற்கு தகுதி பெற்றார்.
# ரிதம் சங்வான்

## ஆரம்ப கால வாழ்க்கை

காவல் துறையில் பணிபுரியும் ரிதமின் தந்தை நரேந்தர் குமார் மற்றும் இவரது தாயார் நீலம் ஆகியோர் இவரை துப்பாக்கி சுடுதல் விளையாட்டில் ஈடுபட ஊக்கப்படுத்தினர். 12 வயதில், ரிதம் முதன்முதலில் புது தில்லியில் உள்ள முனைவர். கர்ணிசிங் சுடுதல் வெளிக்குச் சென்று தனது பயிற்சியைத் தொடங்கினார். இவர் ஆரம்பத்தில் வினித் குமாரின் கீழ் பயிற்சி பெற்றார் மற்றும் இவரது தாயார் துப்பாக்கி சுடுதல் அமர்வுகளுக்கு இவருடன் வருவார். இவர் பரிதாபாத்தில் உள்ள டெல்லி பப்ளிக் பள்ளியில் படித்தார்.
# ரிதம் சங்வான்

## துப்பாக்கி சுடுதல்

2023 இல், போபால் மத்திய பிரதேச மாநில துப்பாக்கி சுடுதல் அகாடமியில் உலகக் கோப்பையில் பங்கேற்றார். மே 2023 இல் ரிதம் 1996 அட்லாண்டா ஒலிம்பிக்கில் வெள்ளிப் பதக்கம் வென்ற டயானா இர்கோவாவின் 29 ஆண்டுகால சாதனையை முறியடித்தார். பாகுவில் நடந்த ஐஎஸ்எஸ்எஃப் உலகக் கோப்பையில் பெண்களுக்கான 25 மீட்டர் பிஸ்டல் தகுதிச் சுற்றில் ரிதம் 595 ரன்கள் எடுத்தார். 1994 மே மாதம் மிலன் நகரில் நடந்த உலகக் கோப்பையில் டயானா 594 புள்ளிகளை எடுத்ததே உலக சாதனையாக இருந்தது. இந்த சாதனையை முறியடித்த ரிதம் 10 மீட்டர் கைத்துப்பாக்கி போட்டியில் இந்தியாவுக்காக வெண்கலப் பதக்கத்தையும் வென்றார்.  
2022 ஆசிய விளையாட்டுப் போட்டிகளில் பெண்களுக்கான 25 மீட்டர் கைத்துப்பாக்கி குழு போட்டியில் இந்திய அணியின் ஒரு பகுதியாக மனு பாக்கர் மற்றும் ஈசா சிங் ஆகியோருடன் இணைந்து தங்கம் வென்றார். சனவரி 2024 இல், சங்வான் ஜகார்த்தாவில் நடந்த ஆசிய தகுதிச் சுற்றில் பங்கேற்றார் மற்றும் பாரிசு ஒலிம்பிக்கிற்கான தகுதி போட்டியில் 25 மீ கைத்துப்பாக்கி சுடுதலில் வெண்கலப் பதக்கம் வென்றார்.
# இன்புளூயன்சா கண்டறியும் விரைவுச் சோதனை

**இன்புளூயன்சா கண்டறியும் விரைவு சோதனை** (*Rapid influenza diagnostic test*) நியூக்ளியோபுரோட்டின் எனப்படும் உட்கருப் புரத எதிர்ப்பூக்கியை கண்டறிவதன் மூலம் ஒரு நபருக்கு இன்புளூயன்சா தொற்று உள்ளதா என்பதை விரைவாகக் கூறுகிறது. வணிக ரீதியாக கிடைக்கும் இன்புளூயன்சா கண்டறியும் விரைவு சோதனை கருவிகளால் 30 நிமிடங்களுக்குள் முடிவுகளை வழங்க முடியும். இந்த முடிவுகளை வண்ண மாற்றம் அல்லது பிற காட்சி சமிக்ஞைகள் மூலம் கவனிக்க முடியும். மருத்துவர்களுக்கு, இன்புளூயன்சா கண்டறியும் விரைவு சோதனைகள் மருத்துவர்களுக்கு முதல்-வரிசை சோதனையாக செயல்படுகின்றன. இம்முடிவுகள் பின்னர் (குறிப்பாக எதிர்மறையாக இருந்தால்) பாரம்பரிய நோயறிதல் சோதனைகள் மூலம் உறுதிப்படுத்தப்படுகின்றன. இச்சோதனைகள் அதிக ஆபத்துள்ள நோயாளிகளுக்கு வைரசு தடுப்பு சிகிச்சையை உடனடியாகத் தொடங்கவும், பயனுள்ள தொற்றுக் கட்டுப்பாட்டு நடவடிக்கைகளை உருவாக்கவும், மற்றும் நோயறிதல் விசாரணைகள் தொடர்பான முடிவுகளை எடுக்கவும் மருத்துவர்களை அனுமதிக்கின்றன. இன்புளூயன்சா கண்டறியும் விரைவு சோதனைகள் மூடிய சுற்றுப்பாதை பராமரிப்பு அமைப்புகளில் மார்பு ஊடுகதிர்ப்படவியலையும் இரத்தப் பரிசோதனையையும் குறைக்கின்றன. ஆனால் நுண்ணுயிர்கொல்லி பரிந்துரைக்கப்படவில்லை, அல்லது அவசர சிகிச்சைப் பிரிவில் நேரத்தையும் பரிந்துரைக்கவில்லை.  
ஓர் ஆய்வின்படி, எச்1என்1 விரைவுப் பரிசோதனையில் 66% உணர்திறன் இருந்தாலும் , எச்1என்1 உட்கருப் புரதத்தைக் கண்டறிவதில் 34% தவறான-எதிர்மறை முடிவுகள் கிடைத்தன.
# இன்புளூயன்சா கண்டறியும் விரைவுச் சோதனை

## மாதிரி சேகரித்தல்

மாதிரியைப் பெறப் பயன்படுத்தப்படும் சேகரிப்பு நுட்பத்தைப் பொறுத்ததாகவே இன்புளூயன்சா கண்டறியும் விரைவு சோதனையின் துல்லியம் அமைந்துள்ளது. தொண்டை, மூக்கு மற்றும் மூக்குத்தொண்டைப் பாதை சுரப்புகள், குரல்வளை கழிவுகள் முதலியன் இச்சோதனைகளுக்கான மாதிரிகளாகும்.
# குறிப்பெடுத்தல்

**குறிப்பெடுத்தல்** (note taking) என்பது பல்வேறு ஆதாரங்கள் மற்றும் தளங்களில் இருந்து தகவல்களைப் பதிவு செய்யும் நடைமுறையாகும். குறிப்புகளை எடுத்துக்கொள்வதன் மூலம், எழுத்தாளர் தகவலின் சாரத்தைப் பதிவு செய்கிறார், எல்லாவற்றையும் நினைவுபடுத்துவதில் இருந்து விடுவிக்க இது உதவுகிறது. ஒரு கூட்டத்தில் வாய்வழி விவாதம் அல்லது விரிவுரை (ஒரு சந்திப்பின் குறிப்புகள் பொதுவாக கூட்ட அறிக்கை என்று அழைக்கப்படும்) போன்ற சமயங்களின்போது இவ்வகையான குறிப்பெடுத்தல் மட்டுமே நிகழ்வின் ஒரே பதிவாக இருக்கலாம். எழுத்து மற்றும் எழுத்தறிவு வந்ததிலிருந்து, குறிப்புகள் பாரம்பரியமாக எப்போதும் கையால் எழுதப்பட்டன (பெரும்பாலும் குறிப்பேடுகளில் ), ஆனால் குறிப்பெடுத்தல் மென்பொருளின் அறிமுகம் குறிப்பெடுத்தலைச் சாத்தியமாகவும் பரவலாகவும் ஆக்கியுள்ளது. குறிப்பு எடுப்பது என்பது தனிப்பட்ட அறிவு மேலாண்மையில் ஒரு அடிப்படை திறன் ஆகும்.
# குறிப்பெடுத்தல்

## வரலாறு

குறிப்பு எடுப்பது மனித வரலாறு மற்றும் அறிவியல் வளர்ச்சியின் ஒரு முக்கிய பகுதியாக இருந்து வருகிறது. மறுமலர்ச்சி மற்றும் நவீன காலத்தின் தொடக்கத்தில், மாணவர்கள் பள்ளிகள், கல்விக்கூடங்கள் மற்றும் பல்கலைக்கழகங்களில் குறிப்புகளை எடுக்கக் கற்றுக்கொண்டனர், அவர்கள் தங்கள் கற்றலை முடித்த பிறகு குறிப்புப் படைப்புகளைத் தயாரித்தனர். நவீன முறைக்கு முந்தைய காலங்களில், மக்கள் பல வகையான குறிப்பேடுகளைப் பயன்படுத்தினர், இதில், கணக்கியல் கழிவுப் புத்தகங்கள் மற்றும் பக்கக் குறிப்பு ஆகியவை பொதுவானவையாகும். தத்துவஞானி ஜான் லாக் ஒரு பிரபலமான அட்டவணையிடல் முறையை உருவாக்கி வெளியிட்டார்.
# சிப்ட் கவுர் சாம்ரா

**சிப்ட் கவுர் சாம்ரா** (பிறப்பு 9 செப்டம்பர் 2001) ஒரு இந்திய துப்பாக்கி சுடும் விளையாட்டு வீரர் ஆவார். இவர் ஒன்பது வயதில், பஞ்சாபில் உள்ள ஒரு துப்பாக்கி சுடுதல் அரங்கில் முதன்முதலில் இதில் ஈடுபட்டார். 2022 ஆசிய விளையாட்டுப் போட்டியில் பெண்களுக்கான 50 மீட்டர் துப்பாக்கி சுடும் (மூன்று நிலைகள்) போட்டியில் தங்கப் பதக்கத்தை வென்றார். அதே நேரத்தில் பெண்களுக்கான 50 மீட்டர் துப்பாக்கி சுடுதல் (மூன்று நிலைகள்) இறுதிப் போட்டியில் தற்போதைய உலக சாதனையை நிகழ்த்தினார். 2022 ஆசிய விளையாட்டுப் போட்டியில் பெண்களுக்கான 50 மீட்டர் துப்பாக்கி சுடுதல் (மூன்று நிலைகள்) குழு போட்டியில் வெள்ளிப் பதக்கம் வென்ற அணியில் இவரும் ஒருவராக இருந்தார்.
# சிப்ட் கவுர் சாம்ரா

## ஆரம்ப கால வாழ்க்கை

சாம்ரா துப்பாக்கி சுடுதல் போட்டியில் கவனம் செலுத்துவதற்காக பரித்கோட்டில் உள்ள மருத்துவக் கல்லூரியில் படிப்பை பாதியில் நிறுத்திவிட்டார். இவர் தற்போது அமிர்தசரஸில் உள்ள உடற்கல்வி மற்றும் விளையாட்டு இளங்கலை படித்து வருகிறார். துப்பாக்கி சுடும் வீரரான இவரது உறவினர் செகோன் என்பவரால் இவர் துப்பாக்கி சுடுதல் போட்டிக்கு அறிமுகமானார். இவரது பெற்றோர் விவசாய குடும்பத்தை சேர்ந்தவர்கள் மற்றும் அரிசி வியாபாரம் செய்து வருகின்றனர்.
# சிப்ட் கவுர் சாம்ரா

## வாழ்க்கை

சாம்ரா ஜூனியர் உலகக் கோப்பையில் ஐந்து பதக்கங்களை வென்றார். பின்னர் 2022 தேசிய விளையாட்டுப் போட்டிகளில் தங்கப் பதக்கம் வென்றார். சாம்ரா மொத்தம் 469.6 புள்ளிகளைப் பெற்று, முழங்கால் நிலையில் 154.6, படுத்த நிலையில் 157.9 மற்றும் நின்ற நிலையில் 157.1 புள்ளிகள் பெற்று சீனாவின் கியோங்யூ ஜாங்கை வீழ்த்தி தங்கம் வென்றார்.  
2022 ஆசிய விளையாட்டுப் போட்டியில் பெண்களுக்கான 50 மீட்டர் துப்பாக்கி சுடும் (மூன்று நிலைகள்) போட்டியில் தங்கப் பதக்கத்தை வென்றார். அதே நேரத்தில் பெண்களுக்கான 50 மீட்டர் துப்பாக்கி சுடுதல் (மூன்று நிலைகள்) இறுதிப் போட்டியில் தற்போதைய உலக சாதனையை நிகழ்த்தினார். 2022 ஆசிய விளையாட்டுப் போட்டியில் பெண்களுக்கான 50 மீட்டர் துப்பாக்கி சுடுதல் (மூன்று நிலைகள்) குழு போட்டியில் வெள்ளிப் பதக்கம் வென்ற அணியில் இவரும் ஒருவராக இருந்தார்.
# பாலக் குலியா

**பாலக் குலியா** (பிறப்பு 9 நவம்பர் 2005) ஹரியானாவின் ஜஜ்ஜரில் உள்ள நிமானா கிராமத்தைச் சேர்ந்த ஒரு இந்திய விளையாட்டு துப்பாக்கி சுடும் வீரர் ஆவார். இவர் 10 மீட்டர் காற்று கைத்துப்பாக்கி (ஏர் பிஸ்டல்) பிரிவில் போட்டியிடுகிறார். இவர் சீனாவின் ஹாங்சோவில் நடந்த ஆசிய விளையாட்டுப் போட்டியில் இந்திய துப்பாக்கி சுடும் குழுவில் இடம்பெற்று 10 மீட்டர் காற்று கைத்துப்பாக்கி பிரிவில் ஆசிய விளையாட்டு சாதனையுடன் தங்கம் வென்றார். இவர் குழு போட்டியில் மற்றொரு வெள்ளி பதக்கம் வென்றார். பெண்கள் 10 மீட்டர் கைத்துப்பாக்கி போட்டியில் இந்தியா தங்கம் மற்றும் வெள்ளி பதக்கம் இரண்டையும் வென்றது, ஈசா சிங் இரண்டாவது இடத்தைப் பிடித்தார். இவர் ரிலையன்ஸ் அறக்கட்டளையின் ஆதரவுடன் பயிற்சி பெறுகிறார்.
# பாலக் குலியா

## ஆரம்ப கால வாழ்க்கை

ஹரியானா மாநிலம் ஜஜ்ஜார் மாவட்டத்தில் உள்ள நிமனா கிராமத்தைச் சேர்ந்தவர் பாலக். 13 வயதில், பரிதாபாத் துப்பாக்கி சுடும் அரங்கில், பயிற்சியாளர் ராகேஷ் சிங்கின் கீழ், விளையாட்டை தீவிரமாக எடுத்துக்கொள்வதற்கு முன், இவர் ஒரு பொழுதுபோக்காக இதை கற்க தொடங்கினார். இவரது தந்தை ஜோகிந்தர் சிங் ஒரு தொழிலதிபர் மற்றும் இவருக்கு இரண்டு இளைய உடன்பிறப்புகள், இரட்டையர், ஒரு சகோதரர் மற்றும் ஒரு சகோதரி உள்ளனர். இவரது பயிற்சிக்கு ஆதரவாக இவரது தந்தை குடும்பத்தை குருகிராமில் இருந்து பரிதாபாத்திற்கு மாற்றினார். இவரது பயிற்சியாளர் கைத்துப்பாக்கி மட்டுமே பயிற்றுவிப்பதால், இவர் கைத்துப்பாக்கி போட்டியில் பங்கேற்றார்.
# பாலக் குலியா

## துப்பாக்கி சுடுதல்

2021 இல் தேசிய துப்பாக்கி சுடும் போட்டியில் இவர் 10 மீட்டர் காற்று கைத்துப்பாக்கி பிரிவில் 6வது இடத்தையும், ஜூனியர் வகுப்பில் 4வது இடத்தையும் பிடித்தார். ஆனால் கைத்துப்பாக்கி செயலிழந்ததால் இறுதிப் போட்டியைத் தவறவிட்டார். 2022 இல் எகிப்தின் கெய்ரோவில் நடைபெற்ற கைத்துப்பாக்கி உலக சாம்பியன் போட்டியில் காற்று கைத்துப்பாக்கி அணி போட்டியில் வெள்ளி வென்ற இந்திய பெண்கள் அணியில் இவர் இடம்பெற்றார். 2023 ஆகஸ்ட் மாதம் அஜர்பைஜானின் பாகுவில் நடந்த உலக துப்பாக்கிச் சுடுதல் சாம்பியன் போட்டியில் ஒலிம்பிக்கிற்கான தகுதிச் சுற்று போட்டியில் பங்கேற்றார், ஆனால் தகுதி பெறத் தவறினார். 2023 ஜூன் மாதம், போபாலில்<nowiki/>உள்ள மத்தியப் பிரதேச அகாடமியில் நடைபெற்ற 21வது குமார் சுரேந்திர சிங் துப்பாக்கிச் சுடுதல் போட்டியில் 10 மீட்டர் கைத்துப்பாக்கி போட்டியில் பாலக் தங்கம் வென்றார்.  
இவர் சீனாவின் ஹாங்சோவில் நடந்த ஆசிய விளையாட்டுப் போட்டியில் இந்திய துப்பாக்கி சுடும் குழுவில் இடம்பெற்று 10 மீட்டர் காற்று கைத்துப்பாக்கி பிரிவில் ஆசிய விளையாட்டு சாதனையுடன் தங்கம் வென்றார். இவர் குழு போட்டியில் மற்றொரு வெள்ளி பதக்கம் வென்றார். பெண்கள் 10 மீட்டர் கைத்துப்பாக்கி போட்டியில் இந்தியா தங்கம் மற்றும் வெள்ளி பதக்கம் இரண்டையும் வென்றது, ஈசா சிங் இரண்டாவது இடத்தைப் பிடித்தார்.
# நெஞ்சமுண்டு நேர்மையுண்டு

***நெஞ்சமுண்டு நேர்மையுண்டு*** என்பது 1991 இல் வெளிவந்த தமிழ்த் திரைப்படமாகும். இதனை ராமதாஸ் எழுதி இயக்கியிருந்தார். ராமராஜன் மற்றும் ரூபினி ஆகியோர் நாயகன், நாயகியாக நடித்திருந்தனர்.  
இவர்களுடன் சின்னி ஜெயந்த், கவுண்டமணி, செந்தில் மற்றும் விஜயகுமார் ஆகியோர் முக்கிய வேடங்களில் நடித்திருந்தனர்.
# நெஞ்சமுண்டு நேர்மையுண்டு

## நடிகர்கள்

1. ராமராஜன்
1. ரூபினி (நடிகை)
1. சின்னி ஜெயந்த்
1. கவுண்டமணி
1. செந்தில்
1. விஜயகுமார்
1. வடிவுக்கரசி
1. கிட்டி
1. லிவிங்ஸ்டன் (நடிகர்)
# சோதி சுரேகா

**சோதி சுரேகா** ஒரு இந்திய வில்வித்தை வீராங்கனை ஆவார். இவர் வில்வித்தை உலகக் கோப்பை, உலக வில்வித்தை மற்றும் ஆசிய விளையாட்டுப் போட்டிகளில் கூட்டு வில்வித்தை போட்டியில் பல தங்கப் பதக்கங்களை வென்றுள்ளார். 2023 ஆம் ஆண்டில், உலக வில்வித்தை போட்டியில் தங்கப் பதக்கம் மற்றும் ஆசிய விளையாட்டுப் போட்டிகளில் பல தங்கப் பதக்கங்களை வென்ற முதல் இந்திய வில்வித்தை வீராங்கனை என்ற பெருமையைப் பெற்றார். இவருக்கு 2017 ஆம் ஆண்டில் இந்திய அரசால் இந்தியாவின் இரண்டாவது மிக உயர்ந்த விளையாட்டு விருதான அருச்சுனா விருது வழங்கப்பட்டது.
# சோதி சுரேகா

## ஆரம்ப கால வாழ்க்கை

சோதி சுரேகா 3 சூலை 1996 அன்று ஆந்திரப் பிரதேசத்தின் கிருஷ்ணா மாவட்டத்தில் உள்ள சல்லப்பள்ளியில் வெண்ணம் சுரேந்திர குமார் மற்றும் துர்கா ஆகியோருக்கு மகளாகப் பிறந்தார். இவரது தந்தை முன்னாள் கபடி வீரர் மற்றும் விசயவாடாவில் கால்நடை மருத்துவர் ஆவார்.  
ஆரம்பத்தில், மூன்று வயதிலிருந்தே சோதி சுரேகா நீச்சல் பயிற்சியைத் தொடங்கினார். 2001ல் சோதி ஐந்து கிலோ மீட்டர் நீந்தி கிருஷ்ணா நதியை மூன்று மணி நேரம், 20 நிமிடங்கள் மற்றும் ஆறு வினாடிகளில் கடந்து, *லிம்கா சாதனை புத்தகத்தில்* இடம்பிடித்த இளையவர் என்ற பெருமையைப் பெற்றார். சோதி விசயவாடாவில் உள்ள நாளந்தா வித்யா நிகேதனில் பள்ளிப்படிப்பை முடித்தார். இவர் K L பல்கலைக்கழகத்தில் தொழில்நுட்பவியல் இளையர் மற்றும் முதுகலை வணிக மேலாண்மை<nowiki/>பட்டம் பெற்றார்.
# சோதி சுரேகா

## வில்வித்தை

சோதி 11 வயதிலிருந்தே வில்வித்தை பயிற்சி செய்யத் தொடங்கினார், இளைஞர் மட்டத்தில் பல்வேறு போட்டிகளில் பங்கேற்றார். 2011 இல், ஈரானின் தெகுரானில் நடைபெற்ற 2011 ஆசிய வில்வித்தை சாம்பியன் போட்டியில் வெண்கலப் பதக்கம் வென்றார். 2013 இல், சீனாவின் வுக்ஸியில் நடைபெற்ற 2013 உலக வில்வித்தை இளைஞர் போட்டியில் இரண்டு வெண்கலப் பதக்கங்களை வென்றார். இவர் ஐந்து ஆசிய வில்வித்தை போட்டிகளில் பங்கேற்று நான்கு தங்கம், நான்கு வெள்ளி மற்றும் இரண்டு வெண்கலப் பதக்கங்களை வென்றுள்ளார். இவர் வில்வித்தை உலகக் கோப்பைகளில் ஐந்து தங்கம், நான்கு வெள்ளி மற்றும் ஏழு வெண்கலப் பதக்கங்களை வென்றுள்ளார்.  
சோதி 2021 உலக வில்வித்தை போட்டிகளில் மூன்று வெள்ளிப் பதக்கங்களை வென்றார் மற்றும் அதைச் செய்த முதல் இந்தியர் ஆனார். உலக வில்வித்தை போட்டிகளில் ஒரு தங்கம், நான்கு வெள்ளி மற்றும் மூன்று வெண்கலப் பதக்கங்களை வென்றுள்ளார். சனவரி 2022 இல், அமெரிக்காவின் பென்சில்வேனியாவில் உள்ள லான்காஸ்டர் அருகே நடைபெற்ற லான்காஸ்டர் வில்வித்தை பெண்கள் ஓபன் நிகழ்வில் முதல் இடத்தைப் பிடித்தார். 2023 இல் 2022 ஆசிய விளையாட்டுப் போட்டிகளில் சோதி மூன்று தங்கப் பதக்கங்களை வென்றார், வில்வித்தையில் பல தங்கப் பதக்கங்களை வென்ற முதல் இந்தியர் ஆனார்.
# சோதி சுரேகா

## விருதுகளும் பாராட்டுகளும்

- ஆந்திரப் பிரதேச அரசின் *பிரதிபா புரஸ்கார்* (2001)
- இந்திய அரசின் *சாதனை விருது* (2002)
# லா மலிஞ்சே

**மெரினா** அல்லது **மாலின்ட்சின்** ( சுமார் 1500 – 1529), மிகவும் பிரபலமாக**லா மலிஞ்சே** எனவும் அறியப்படும் இவர், மெக்சிகன் வளைகுடா கடற்கரையைச் சேர்ந்த ஒரு நஹுவா இனப் பெண் ஆவார். எசுப்பானிய தேடல் வெற்றி வீரரான எர்னான் கோட்டெசின் மொழிபெயர்ப்பாளராகவும், ஆலோசகராகவும், இடைத்தரகராகவும் செயல்பட்டு அசுடெக் பேரரசு மீதான எசுப்பானியர்களின் வெற்றிக்கு பங்களித்ததார். தபாஸ்கோவின் பூர்வீகவாசிகளால் 1519 இல் எசுப்பானியர்களுக்கு வழங்கப்பட்ட 20 அடிமைப் பெண்களில் இவரும் ஒருவர். கோர்டெஸ் இவரை தனது துணையாகத் தேர்ந்தெடுத்தார். இவர்களுக்கு மார்டின் என்ற ஒரு மகன் பிறந்தார். இவர் புதிய எசுப்பானியாவில் முதல் *மெஸ்டிசோக்களில்* (கலப்பு ஐரோப்பிய மற்றும் பூர்வீக அமெரிக்க வம்சாவளியைச் சேர்ந்தவர்கள்) ஒருவர்.  
லா மலிஞ்சேவின் நற்பெயர் பல நூற்றாண்டுகளாக மாறியுள்ளது. பல்வேறு மக்கள் தங்கள் சொந்த சமூகங்களின் சமூக மற்றும் அரசியல் முன்னோக்குகளுக்கு எதிராக இவரது பங்கை மதிப்பிடுகின்றனர். குறிப்பாக 1821 இல் எசுப்பானியாவில் இருந்து மெக்சிகோ சுதந்திரம் பெற வழிவகுத்த மெக்சிக்கோ விடுதலைப் போருக்குப் பிறகுஇவரை ஒரு தீயவளாகவோ அல்லது சூழ்ச்சிகாரியாகவோ சித்தரித்தன. இன்று மெக்சிகோவில், லா மலிஞ்சே ஒரு சக்திவாய்ந்த சின்னமாக உள்ளார். துரோகத்தின் உருவகம், மிகவும் பாதிக்கப்பட்டவர் அல்லது புதிய மெக்சிகன் மக்களின் அடையாள தாய் என பல்வேறு மற்றும் அடிக்கடி முரண்பட்ட அம்சங்களில் புரிந்து கொள்ளப்படுகிறார். மெக்சிகோவில் *மலிஞ்சிஸ்டா* என்ற சொல் ஒரு விசுவாசமற்ற தோழரைக் குறிக்கிறது.
# லா மலிஞ்சே

## வரலாறு

இவரது பிறந்த தேதி பற்றி தெரியவில்லை.ஆனால் அது சுமார் 1500 ஆக இருக்கலாம். மேலும் 1505க்கு பிற்பட்டதாகவும் இருக்கலாம் என மதிப்பிடப்பட்டுள்ளது. ஆஸ்டெக் பேரரசின் கிழக்கே கோட்சாகோல்கோஸ் ஆற்றின் கரையில் அமைந்துள்ள ஒரு மெசோஅமெரிக்கன் மாநிலத்தின் ஒரு பகுதி அல்லது துணை ஆறான அல்டெபெட்டின் கரையில் இவர் பிறந்திருக்கலாம். அதே போல இவரது பிறப்பு பெயரைப் பற்றிய தகவல்களும் மாறுபடுகின்றன.
# லா மலிஞ்சே

## இதனையும் காண்க

- மெக்சிக்கோவின் வரலாறு
- அசுடெக் பேரரசை எசுப்பானியர் கைப்பற்றுதல்
# அதிதி சுவாமி

**அதிதி கோபிசந்த் சுவாமி** மகாராட்டிராவைச் சேர்ந்த ஒரு இந்திய வில்வித்தை வீராங்கனை ஆவார். இவர் வில்வித்தை உலகக் கோப்பை, உலக வில்வித்தை மற்றும் ஆசிய விளையாட்டுப் போட்டிகளில் கூட்டு வில்வித்தை போட்டியில் பல தங்கப் பதக்கங்களை வென்றுள்ளார். 2023 ஆம் ஆண்டில், உலக வில்வித்தை போட்டியில் தங்கப் பதக்கம் வென்றபோது, மூத்தோர் பிரிவில் இந்தியாவின் முதல் தனிநபர் உலக சாம்பியன் ஆனார். கூட்டுப் பெண்கள் இறுதிப் போட்டியில் வென்றதன் மூலம் உலகக் கோப்பை சகாப்தத்தில் (2006க்குப் பின்) இளைய உலக சாம்பியனானார். 2022 ஆசிய விளையாட்டுப் போட்டிகளில் ஒரு தங்கம் மற்றும் ஒரு வெண்கல பதக்கம் வென்றார். இவருக்கு 2024 ஆம் ஆண்டில் இந்திய அரசால் இந்தியாவின் இரண்டாவது மிக உயர்ந்த விளையாட்டு விருதான அருச்சுனா விருது வழங்கப்பட்டது.
# அதிதி சுவாமி

## ஆரம்ப கால வாழ்க்கை

கணித ஆசிரியரான அதிதி சுவாமியின் தந்தை கோபிசந்த், தனது மகளின் பயிற்சிக்கு ஆதரவாக அருகிலுள்ள கிராமத்தில் இருந்து சதாராவுக்கு குடிபெயர்ந்தார். இவருக்கு 12 வயதாக இருந்தபோது, வில்வித்தை விளையாட்டில் அறிமுகப்படுத்துவதற்காக சதாரா நகரின் ஷாகு அரங்கிற்கு அழைத்துச் சென்றார். அதிதி சுவாமி குழந்தைகள் கால்பந்து விளையாடுவதையும், தடகளத்தில் பயிற்சி செய்வதையும் பார்த்தார் ஆனால் ஒரு மூலையில் ஒரு சிறிய குழுவினர் பயிற்சி செய்து கொண்டிருந்த வில்வித்தையை தேர்வு செய்தார். பின்னர், கரும்பு தோட்டத்தில் பயிற்சியாளர் பிரவின் சாவந்திடம் பயிற்சி பெற்றார். கூட்டுப் பெண்கள் இறுதிப் போட்டியில் வென்றதன் மூலம் உலகக் கோப்பை சகாப்தத்தில் (2006க்குப் பின்) இளைய உலக சாம்பியனானார். ஜோதி சுரேகா மற்றும் பர்னீத் கவுர் ஆகியோருடன் மகளிர் அணி கூட்டு வில்வித்தை போட்டியில் தங்கப் பதக்கம் வென்றார்.  
அதிதி சுவாமி 2023 உலக வில்வித்தை இளைஞர் போட்டியில் இரண்டு தங்கப் பதக்கங்களை வென்றார். 2023 ஆம் ஆண்டில், ஆசிய விளையாட்டுப் போட்டிகள் 2022 இல் தங்கப் பதக்கம் வென்ற இந்திய அணியின் ஒரு பகுதியாகவும் இருந்தார். 2022 ஆசிய விளையாட்டுப் போட்டிகளில் ஒரு தங்கம் மற்றும் ஒரு வெண்கல பதக்கம் வென்றார்.
# அதிதி சுவாமி

## விருதுகள்

அதிதி சுவாமி 9 ஜனவரி 2024 அன்று இந்தியக் குடியரசுத் தலைவரிடமிருந்து அருச்சுனா விருதைப் பெற்றார்.
# பாக்கித்தானில் வறட்சி

, பாக்கித்தானில் உலர்ந்து கிடக்கும் மண்.]]  
**பாக்கித்தானில் வறட்சி** (*Drought in Pakistan*) என்பது அந்நாட்டில் அடிக்கடி நிகழும் ஒரு நிகழ்வாக மாறியுள்ளது. 1998-2002 ஆம் ஆண்டுகளில் ஏற்பட்ட வறட்சி 50 ஆண்டுகளில் சந்தித்த மிக மோசமான வறட்சியாகக் கருதப்படுகிறது. பாக்கித்தானின் பொருளாதார ஆய்வு அறிக்கையின்படி, மோசமான வளர்ச்சி செயல்பாட்டிற்கு காரணமான முக்கிய காரணிகளில் வறட்சியும் ஒன்றாகும். குறிப்பாக பலுசிசுத்தான் மாகாணத்தின் மேற்கு மற்றும் மத்திய பகுதிகள் கிட்டத்தட்ட ஆண்டு முழுவதும் வறட்சியின் பிடியில் இருக்கின்றன. அங்குள்ள மக்கள் பேரழிவுகளுடன் சேர்ந்து வாழ்கின்றனர் என செய்தி இதழ் செய்தி வெளியிட்டுள்ளது.Living with disasters இந்நாட்டில் வறட்சி பொதுவானதாக உள்ளது; ஒருவேளை பருவமழை பெய்யத் தவறினால் இங்கு கடும் வறட்சி ஏற்படும்.
# ராஜேஸ்வரி குமாரி

**ராஜேஸ்வரி ரியா குமாரி** (பிறப்பு 10 டிசம்பர் 1991) ஒரு இந்திய விளையாட்டு துப்பாக்கி சுடும் வீரர் மற்றும் ஆடை வடிவமைப்பாளர் ஆவார். குமாரி துப்பாக்கி சுடுதலில் உள்நாட்டு மற்றும் சர்வதேச போட்டிகளில் பல பதக்கங்களை வென்றுள்ளார். 2023 ஆம் ஆண்டு ஹாங்சோவில் நடந்த ஆசிய விளையாட்டுப் போட்டியில் பெண்கள் துப்பாக்கி சுடுதல் போட்டியில் வெள்ளிப் பதக்கம் வென்றார். குமாரி ஆடம்பர இந்திய ஆடை நிறுவனமான சௌரப் ராஜேஸ்வரியின் இணை நிறுவனர் ஆவார்.
# ராஜேஸ்வரி குமாரி

## ஆரம்ப வாழ்க்கை மற்றும் பின்னணி

ராஜேஸ்வரி ரியா குமாரி 10 டிசம்பர் 1991 அன்று இந்தியாவின் டெல்லியில் பிறந்தார். குமாரி விளையாட்டு நிர்வாகி ரந்தீர் சிங் மற்றும் வினிதா சிங் கண்ணா ஆகியோரின் மகள். இவரது தாயார் வினிதா ஒரு தொழிலதிபர். இவர் விளையாட்டு நிர்வாகி மற்றும் துடுப்பாட்டக்காரர் பலீந்திர சிங்கின் பேத்தி ஆவார். குமாரி, தொழிலதிபர் விபின் கன்னாவின் தாய்வழி பேத்தி மற்றும் அவரது தாயார் வினிதா மூலம் கன்னா குடும்பத்தின் உறுப்பினராக உள்ளார். வினிதா கன்னாவின் மூத்த குழந்தை மற்றும் ஒரே மகள். இவர் பாட்டியாலா மகாராஜா பூபிந்தர் சிங்கின் கொள்ளுப் பேத்தி ஆவார்.
# ராஜேஸ்வரி குமாரி

## துப்பாக்கி சுடுதல்

குமாரி 2014 இல் தனது பொறி துப்பாக்கி சுடுதல் வாழ்க்கையைத் தொடங்கினார். நவம்பர் 2014 இல் பஞ்சாபின் பாட்டியாலாவில் நடந்த தேசிய பொறி துப்பாக்கி சுடுதல் போட்டியில் ஸ்ரேயாசி சிங்கை வீழ்த்தி வெண்கலப் பதக்கம் வென்றார். 2021 இல், புதுதில்லியில் நடந்த ஆசிய துப்பாக்கிச் சுடுதல் சாம்பியன் போட்டியில் தங்கப் பதக்கம் வென்றார். 2021 இல், எகிப்தின் கெய்ரோவில் 2021 துப்பாக்கி சுடுதல் உலகக் கோப்பையில் பொறி துப்பாக்கி சுடுதல் நிகழ்வில் கீர்த்தி குப்தா மற்றும் மனிஷா கீர் ஆகியோருடன் வெள்ளிப் பதக்கம் வென்றார். மார்ச் 2023 இல் தோஹா, கத்தாரில், துப்பாக்கி சுடுதல் உலகக் கோப்பையில் குமாரி 107 புள்ளிகளை எடுத்து 46 வது இடத்தைப் பிடித்தார். ஏப்ரல் 2023 இல் குமாரி டெல்லியில் நடந்த பொறி துப்பாக்கி சுடுதல் தேசிய தேர்வு சோதனைகளில் வென்றார். மே 2023 இல், குமாரி 2023 கெய்ரோ துப்பாக்கி சுடுதல் உலகக் கோப்பையில் 14வது இடத்தைப் பிடித்தார்.  
ஜூன் 2023 இல், மத்தியப் பிரதேசத்தின் போபாலில் நடந்த 4வது தேசிய துப்பாக்கி சுடுதல் தேர்வு சோதனையின் இறுதிப் போட்டியில் குமாரி 111 புள்ளிகளை பெற்றார், மேலும் ஹாங்சோவில் 2022 ஆசிய விளையாட்டுப் போட்டிகளுக்குத் தகுதி பெற்றார். ஆகஸ்ட் 2023 இல், அஜர்பைஜானின் பாகுவில் நடந்த துப்பாக்கி சுடுதல் உலக சாம்பியன் போட்டியில் குமாரி ஐந்தாவது இடத்தைப் பிடித்தார், மேலும் 2024 ஆம் ஆண்டு பாரிஸில் நடக்க இருக்கும் கோடைகால ஒலிம்பிக்கில் பெண்கள் துப்பாக்கி சுடுதல் நிகழ்வில் ஒரு ஒதுக்கீட்டு இடத்தை வென்றார். 2024 ஆம் ஆண்டிற்கான ஏழாவது கோடைகால ஒலிம்பிக் போட்டிக்கான இந்தியாவுக்கான ஒலிம்பிக் ஒதுக்கீட்டை வென்ற இரண்டாவது இந்தியப் பெண்மணி என்ற பெருமையை குமாரி பெற்றார். அக்டோபர் 2023 தொடக்கத்தில், 2022 ஆசிய விளையாட்டுப் போட்டியில் பெண்கள் பொறி துப்பாக்கி சுடுதல் போட்டியில் குமாரி வெள்ளிப் பதக்கம் வென்றார். அக்டோபர் 2023 இன் இறுதியில், தென் கொரியாவின் சியோலில் நடந்த 2023 ஆசிய துப்பாக்கிச் சுடுதல் சாம்பியன் போட்டியில் 7வது இடத்தைப் பிடித்தார். நவம்பர் 2023 இல், குமாரி 2023 இந்திய தேசிய விளையாட்டுப் போட்டியில் தங்கப் பதக்கம் வென்றார்.
# ராஜேஸ்வரி குமாரி

## வணிக வாழ்க்கை

2021 ஆம் ஆண்டில், குமாரி தனது குழந்தைப் பருவ நண்பரான சௌரப் அகர்வாலுடன் இணைந்து பாரம்பரிய பாட்டியாலா பாணியை அடிப்படையாகக் கொண்ட சௌரப் ராஜேஸ்வரி என்ற சொகுசு இந்திய ஆடை பிராண்டை நிறுவினார். டிசம்பர் 2022 இல், ஜஸ்பிர் ஜாஸ்ஸியின் 'லெஹெங்கா' பாடலில் குமாரி இடம்பெற்றார்.
# ராஜேஸ்வரி குமாரி

## தனிப்பட்ட வாழ்க்கை

குமாரி மெஹ்தாப் சிங்கை 2013 இல் மணந்தார்.
# நிசா இராசகோபாலன்

**நிசா பி. இராசகோபாலன்** (*Nisha Rajagopalan*) (பிறப்பு:22 அக்டோபர் 1980), ஒரு கர்நாடக இசைக்கலைஞர் . இவரது தாயார், வசுந்தரா இராசகோபால், பிரபல இசையமைப்பாளரான கோடீசுவர ஐயரின் வழித்தோன்றலான கோபால ஐயரின் சீடர் ஆவார். நிசா தனது தாயிடமிருந்து குரலிசையில் பயிற்சியைத் தொடங்கினார். பின்னர் டி. ஆர் சுப்பிரமணியம், கல்கத்தா கிருஷ்ணமூர்த்தி, சுகுணா வரதாச்சாரி, பி. எஸ். நாராயணசாமி ஆகியோரிடம் பயிற்சிப் பெற்றார்.  
இவர் சென்னை, அகில இந்திய வானொலி, முதல்நிலைக் கலைஞரும் இந்தியக் கலாச்சார உறவுக் குழுவில் (ICCR) அங்கீகாரம் பெற்ற கலைஞருமாவார்.
# நிசா இராசகோபாலன்

## குடும்பம்

நிசாவின் தந்தை இராசகோபாலன் கனடாவின் தொராண்டோவில் பணிபுரிந்ததால், தனது பெற்றோருடன் அங்கு வசித்து வந்தார். மூன்று மகள்களில் இரண்டாவது மகளாவார். பேராசிரியர் டி. ஆர். சுப்பிரமணியத்திடம் இசை கற்றுக்கொள்வதற்காக இவர் தனது தாய் மற்றும் சகோதரிகளுடன் புது தில்லிக்குச் சென்றார். 1995இல் இவரது தந்தைக்கு சென்னையில் வேலை கிடைத்தது. அதனால் இவர்கள் அனைவரும் சென்னைக்கு குடிபெயர்ந்தனர். நிசாவின் கணவர் அரவிந்த் ஒரு விமானம் ஓட்டுநராவார். இவர்களுக்கு வித்யுத் என்ற மகன் 2014 இல் பிறந்தார்.
# நிசா இராசகோபாலன்

## விருதுகளும் பாராட்டுகளும்

இவர் பின்வரும் விருதுகளைப் பெற்றுள்ளார்:  
- தி இந்து சரிகம எம். எஸ். சுப்புலட்சுமி விருது (முதலில் விருது பெற்றவர்) (2011)
- இசை பேரொளி (கார்த்திக் பைஃன் ஆர்ட்சு)
- கல்கி கிருஷ்ணமூர்த்தி நினைவு விருது (கல்கி கிருஷ்ணமூர்த்தி நினைவு அறக்கட்டளை)
- சண்முக சங்கீத சிரோமணி விருது (ஸ்ரீ சண்முகானந்தா பைஃன் ஆர்ட்சு மற்றும் சங்கீத சபை)
- சிறந்த பெண் பாடகர் (தி மியூசிக் அகாதமி)
# அம்ருதா பத்னாவிசு

**அம்ருதா பத்னாவிசு** (*Amruta Fadnavis*-பிறப்பு 9 ஏப்ரல் 1979) என்பவர் இந்திய வங்கியாளர், நடிகை, பாடகி மற்றும் சமூக ஆர்வலர் ஆவார். இவர் மகாராட்டிராவின் 9ஆவது மற்றும் தற்போதைய துணை முதல்வரான தேவேந்திர பட்னாவிசை மணந்தார். இவர் ஆக்சிஸ் வங்கியின் துணைத் தலைவர் பதவியை வகிக்கிறார்.  
இவர் அமெரிக்கக் குடியரசுத் தலைவர் டோனால்ட் டிரம்ப் தலைமையிலான பன்னாட்டு அமைதி முயற்சியான தேசியக் காலை உணவு பிரார்த்தனை 2017-இல் இவர் இந்தியாவைப் பிரதிநிதித்துவப்படுத்தியுள்ளார்.
# அம்ருதா பத்னாவிசு

## ஆரம்ப கால வாழ்க்கை

அம்ருதா பத்னாவிசு 1979ஆம் ஆண்டு ஏப்ரல் 9ஆம் தேதி மகாராட்டிராவின் நாக்பூரில் ஒரு கண் மருத்துவரான சரத் இரானடே மற்றும் மகளிர் மருத்துவ நிபுணரான சாருலதா இரானடே ஆகியோருக்கு அம்ருதா இரானடே மகளாகப் பிறந்தார். இவர் ஆரம்பத்தில் நாக்பூரில் உள்ள தூய ஜோசப் கன்னிமாடப் பள்ளியில் படித்தார். இவர் 16 வயதுக்குட்பட்ட மாநில அளவிலான வரிப்பந்தாட்டம் வீராங்கனை ஆவார். நாக்பூரில் உள்ள ஜி. எஸ். வணிகவியல் மற்றும் பொருளாதாரக் கல்லூரியில் பட்டம் பெற்றார். பின்னர் இவர் நிதித்துறையில் முதுகலை வணிக மேலாண்மை படித்தார். புனேவில் உள்ள சிம்பயோசிஸ் சட்டப் பள்ளியில் வரிவிதிப்பு சட்டங்களைப் படித்தார்.  
பட்னாவிசு 2003-இல் ஆக்சிஸ் வங்கியில் நிர்வாக காசாளராகத் தனது பணி வாழ்க்கையைத் தொடங்கினார். பின்னர் நாக்பூரில் உள்ள ஆக்சிஸ் வங்கியின் வணிகக் கிளைக்குத் தலைமை தாங்கினார்.
# அம்ருதா பத்னாவிசு

## தனிப்பட்ட வாழ்க்கை

அம்ருதா திசம்பர் 2005 இல் தேவேந்திர பத்னாவிசுவினை மணந்தார். இவர்களுக்கு ஒரு மகள் உள்ளார்.
# அம்ருதா பத்னாவிசு

## தனிப்பட்ட வாழ்க்கை

### பாடகராக

ஆறாவது வயதிலிருந்தே பாரம்பரிய இசையில் பயிற்சி பெற்ற பட்னாவிசு, பல்வேறு சமூக நிகழ்ச்சிகளிலும், பல வணிக மற்றும் சமூகப் படங்களிலும் பாடியுள்ளார். பிரகாஷ் ஜாவின் *ஜெய் கங்காஜலில்* "சப் தன் மதி" என்ற பாடலின் மூலம் பின்னணிப் பாடகியாக அறிமுகமானார். பிஜேபி தலைவர் கோபிநாத் முண்டேவின் வாழ்க்கை வரலாற்றை அடிப்படையாகக் கொண்ட *சங்கர்ஷ் யாத்ராவில்* ஒரு பாடலைப் பாடினார்.  
*டி-சீரிஸ்* வெளியிட்ட பத்னாவிசின் முதல் இசை காணொளி "ஃபிர் சே" அமிதாப் பச்சன் நடித்தது. ஒரே நாளில் 700,000 முறை பார்க்கப்பட்டு 14 இலட்சம் பார்வையினை மூன்று நாட்களில் பெற்றது.  
2018ஆம் ஆண்டில், இவரது பாடல் "மும்பை ஆற்றின் கீதம்" மும்பை-போய்சர், தகிசார், ஓசிவாரா மற்றும் மிதி ஆகிய நான்கு ஆறுகளைக் காப்பாற்றுவதாக இருந்தது. 2020ஆம் ஆண்டில், இவர் அமில வீச்சுக்கு ஆளானவர்களுக்காக "அலக் மேரா யே ரங் ஹை" பாடலையும், கொரோனா வீரர்களுக்காக "து மந்திர் தூ ஷிவாலா" மற்றும் பெண்களின் அதிகாரத்திற்காக "திலா ஜகு தியா" பாடலையும் பாடினார்.  
2022ஆம் ஆண்டு மகா சிவராத்திரியின் போது, பத்னாவிசு சமசுகிருத பாடலான *சிவ தாண்டவ தோத்திரத்தின்* ஒரு புதிய பாடலை அறிமுகப்படுத்தினார். *டைம்ஸ் மியூசிக்* மூலம் இப்பாடல் வெளியிடப்பட்டது. இது யூடுபேயில் 12 மில்லியனுக்கும் அதிகமானனோட்களால் பார்க்கப்பட்டது.
# அம்ருதா பத்னாவிசு

## தனிப்பட்ட வாழ்க்கை

### ஒரு சமூக ஆர்வலராக

2017ஆம் ஆண்டில், பத்னாவிசு, வொர்லியில் உள்ள தேசிய விளையாட்டு குழுமம், இந்தியாவில் "அமிலத் தாக்குதலுக்குள்ளானவர்கள்" என்று அழைக்கப்படும் அமிலத் தாக்குதலிலிருந்து தப்பியவர்களின் அலங்கார அணிவகுப்பினை ஏற்பாடு செய்தார். மகாராட்டிர மாநில மகளிர் ஆணையத்துடன் இணைந்து திவ்யாஜ் அறக்கட்டளை இந்த நிகழ்ச்சியை நடத்தியது. இதில் கலந்து கொண்ட மகாராட்டிர முதல்வர் தேவேந்திர பத்னாவிசு, அமில வீச்சால் பாதிக்கப்பட்டவர்களுக்கான இழப்பீட்டுத் தொகையை 300,000 லிருந்து 500,000ஆக உயர்த்தி அறிவித்தார்.  
2019ஆம் ஆண்டில், பத்னாவிசு மற்றும் திவ்யாஜ் அறக்கட்டளை மும்பையின் குடிசைப் பகுதிகளைச் சேர்ந்த 7 முதல் 15 வயதுக்குட்பட்ட தாழ்த்தப்பட்ட பள்ளிக் குழந்தைகளுக்காக *மிட்டி கே சிதாரே* என்ற தலைப்பில் ஓர் இசைத் திறமை நிகழ்ச்சியை நடத்தியது.
# அம்ருதா பத்னாவிசு

## மற்ற நடவடிக்கைகள்

அம்ருதா பத்னாவிசு 2015-இல் இந்திய-சீன அமைதியை மேம்படுத்துவதற்காக மானசரோவருக்கான தூதுக்குழுவை வழிநடத்தினார்.  
மகாராட்டிர மாநில புல்வெளி வரிப்பந்தாட்டத்துச் சங்கம் புனேவில் நடத்திய இந்தியா மற்றும் நியூசிலாந்து இடையேயான 2017 டேவிசு கோப்பை போட்டியின் தலைமை புரவலராக பத்னாவிசை அறிவித்தது நவம்பர் 2018இல் நடந்த எல் & டி மும்பை ஓபன் வரிப்பந்தாட்டத்து போட்டியின் தலைமை புரவலராக மீண்டும் அறிவிக்கப்பட்டார்.  
பத்னாவிசைப் பற்றிய ஆவணப்படமான *தி வாய்ஸ்* 2019-இல் இண்டிபெசுட் (IndieFEST) சிறந்த திரைப்பட ஆவணப்படப் பரிசினை வென்றது.
# அம்ருதா பத்னாவிசு

## சர்ச்சைகள்

அக்டோபர் 2018-இல், அம்ருதா பத்னாவிசு இந்தியாவின் முதல் சொகுசுக் கப்பல் கப்பலான 'ஆங்கிரியா'வின் தொடக்கப் பயணத்தில் கலந்து கொண்டார். பத்னாவிசு கப்பலின் விளிம்பில் அமர்ந்து தாமி எடுக்க உயிரை பணயம் வைத்து எடுத்த காணொளி இணையத்தில் வெளியானதை அடுத்து இவர் மீது விமர்சனங்கள் எழுந்தன. கப்பலின் பாதுகாப்பான பகுதிகளுக்குத் திரும்புமாறு பாதுகாப்புப் பணியாளர்களின் பல கோரிக்கைகளை பத்னாவிசு புறக்கணித்ததாகக் கூறப்படுகிறது. தாமி எடுப்பதற்காகத் தேவையற்ற முயற்சிகளை மேற்கொண்டு இளைஞர்களுக்கு ஒரு மோசமான முன்மாதிரியாக அமைந்ததற்காகப் பின்னர் மன்னிப்பு கேட்டார்.  
செப்டம்பர் 2019-இல், பத்னாவிசு பிரதமர் நரேந்திர மோதியின் பிறந்தநாளுக்கு வாழ்த்து தெரிவிக்கும் போது, " *நமது நாட்டின் தந்தை* " என்று அழைத்ததற்காகச் சர்ச்சையில் சிக்கினார்.
# அம்ருதா பத்னாவிசு

## விருதுகள்

- பெண்கள் சிறப்பு விருதுகள் 2017.
- நான் பெண் விருதுகள் 2017
- *ஆல் லேடீஸ் லீக்* மற்றும் *டிவைன் வைப்ரேஷன்ஸ்* மூலம் பெண்கள் அதிகாரமளித்தலில் சிறந்து விளங்கியதற்காக 2017ஆம் ஆண்டிற்கான சிறப்புக்கான விருது.
- வங்கி மற்றும் நிதித் துறையில் சிறந்து விளங்கியதற்காக சூர்யதத்தா தேசிய விருது-2016.
- சமுதாயத்தில் பெண்ணின் கண்ணியம் மற்றும் சமத்துவத்திற்கான சேவைக்காக தரைப்படை, விமானப்படை, கடற்படை மூலம் 2015ஆம் ஆண்டிற்கான சிறந்த பெண்மணி விருது வழங்கப்பட்டது.
- லோக்மத் மோஸ்ட் ஸ்டைலிஷ் ஐகான் – பவர் வுமன் விருது 2016
- ஜெயின் பன்னாட்டு வர்த்தக அமைப்பின் சக்தி பெண் விருது
- நெல்<sup data-ve-ignore="true">&#x5B; *<span title="This claim needs references to reliable sources. (December 2020)">விவரங்கள் தேவை</span>* &#x5D;</sup>சன் மண்டேலா மனிதாபிமான விருது மற்றும் அங்கீகாரச் சான்றிதழ்
# உஷா நாயுடு

**உஷா நாயுடு** (Usha Naidu) என்பவர் இந்திய அரசியல்வாதியும் மேனாள் துணைக் குடியரசுத் தலைவர் வெங்கையா நாயுடுவின் மனைவி ஆவார். இவர் இந்தியாவின் 13ஆவது இரண்டாவது பெண்மணியாகப் பணியாற்றினார்.
# உஷா நாயுடு

## தனிப்பட்ட வாழ்க்கை

உஷா 14 ஏப்ரல் 1970-இல் வெங்கையா நாயுடுவை மணந்தார். இவருக்கு ஒரு மகன் மற்றும் மகள் உள்ளனர்.
# சுதேஷ் தன்கர்

**சுதேஷ் தன்கர்** (*Sudesh Dhankhar*) என்பவர் இந்தியாவின் தற்போதைய இரண்டாவது பெண்மணி ஆவார். இவர் முன்பு மேற்கு வங்கத்தின் முதல் பெண்மணியாக இருந்தார்.
# சுதேஷ் தன்கர்

## கல்வி

பனஸ்தாலி வித்யாபீடத்தில் தனது பல்கலைக்கழகத்திற்கு முந்தைய படிப்பு, இளங்கலை மற்றும் முதுகலைப் படிப்பை முடித்தார், சுதேஷ். 2013 மற்றும் 2022-க்கு இடையில், இவர் பனஸ்தலி வித்யாபீடத்தில் முனைவர் பட்டம் பெற்றார். இவர் சுன்சுனூ மாவட்டத்தில் நிலத்தடி நீர் பாதுகாப்பு குறித்த தனது ஆய்வறிக்கையைச் சமர்ப்பித்து, 2022-இல் பட்டம் பெற்றார்.
# சுதேஷ் தன்கர்

## இந்தியாவின் இரண்டாவது பெண்மணி

சுதேஷ் மற்றும் ஜக்தீப் தங்கர்]]
# சுதேஷ் தன்கர்

## இந்தியாவின் இரண்டாவது பெண்மணி

### மாநில பயணங்கள்

இந்தியாவின் இரண்டாவது பெண்மணியாக, இவர் தனது கணவருடன் மூன்றாம் சார்லஸின் முடிசூட்டு விழாவிற்குச் சென்றார்.
# சுதேஷ் தன்கர்

## தனிப்பட்ட வாழ்க்கை

1956ஆம் ஆண்டு சூலை 20ஆம் தேதி பிறந்தார். இவர் 1979ஆம் ஆண்டு இந்தியாவின் துணைக் குடியரசுத் துணைத்தலைவர் ஜகதீப் தன்கரை மணந்தார். இந்த இணையருக்கு ஒரு மகள் (கம்மா) உள்ளார். இவர் மறைந்த விஜய் சங்கர் வாஜ்பாயின் மகன் கார்த்திகேய வாஜ்பாயை மணந்தார்.
# இந்தியாவின் இரண்டாவது பெண்கள்

**இந்தியாவின்** **இரண்டாவது பெண்மணி** (*Second ladies of India*) அல்லது இரண்டாவது நற்குடியாளர் என்பது குடியரசுத் துணைத் தலைவராகப் பதவி வகிப்பவரின் துணைவருக்கு வழங்கப்படும் பட்டமாகும். பொதுவாகத் துணைக் குடியரசுத் தலைவரின் மனைவி ஆவார். இந்தியாவின் தற்போதைய இரண்டாவது பெண்மணி முனைவர் சுதேஷ் தன்கர். இவர் தற்போதைய இந்தியக் குடியரசுத் துணைத் தலைவர் ஜக்தீப் தன்கரின் மனைவி ஆவார்.
# இந்தியாவின் இரண்டாவது பெண்கள்

## பட்டியல்

| 12 மே 1967 |  |  |  |  |
| --- | --- | --- | --- | --- |
| -
! 1 | சிவகாமு ராதாகிருஷ்ணன் | சர்வபள்ளி இராதாகிருஷ்ணன்
<small>(1888–1975)</small> | 13 மே 1952 | 26 நவம்பர் 1956
(அலுவலகத்தில் இருந்தபோது இறந்தார்) |
# இந்தியாவின் இரண்டாவது பெண்கள்

## மேலும் பார்க்கவும்

- இந்தியாவின் துணை ஜனாதிபதி
- இந்தியாவின் முதல் பெண்கள் மற்றும் தாய்மார்கள்
- இந்தியப் பிரதமரின் மனைவி
# ஐலெக்சு

**ஐலெக்சு** (தாவரவியல் பெயர்: *Ilex*) என்பது அக்விஃபோலியாசியே (*Aquifoliaceae*) என்ற பூக்கும் தாவரக் குடும்பத்தின் ஒரே பேரினம் ஆகும். இப்பேரினத்தினைக் கண்டறிந்த தாவரவியலாளரை, Tourn. ex L. என்ற தாவரவியல் பன்னாட்டு பெயர் சுருக்கத்தால் குறிப்பர். இங்கிலாந்திலுள்ள கியூ தாவரவியற் பூங்காவின் ஆய்வகம், இத்தாவரியினம் குறித்து வெளியிட்ட முதல் ஆவணக் குறிப்பு, 1753 ஆம் ஆண்டு எனத் தெரிவிக்கிறது. இப்பேரினத்தின் இயற்கை வாழ்விடப் பரவலிடங்கள் என்பது, பூமியின் ஐந்து கண்டங்களிலும் உள்ளன.
# ஐலெக்சு

## வளர் இயல்புகள்

இப்பேரினம், மிதவெப்பமண்டலம் மற்றும் அயன அயல் மண்டலம் உள்ள பூமியின் பல பகுதிகளில் வாழ்கின்றன. இதன் இனங்களில் மரங்கள், குறுமரங்கள், கொடிகள் ஆகிய வகைகள் உள்ளன. இவை பசுமை மாறா இலைகள் அல்லது இலையுதிர் இலையமைவுகளைக் கொண்டுள்ளன. பூக்கள் தெளிவாகத் தோன்றாத; புலப்படாதவை ஆகும். பல இனங்கள் இலாரல் (laurel) வனச் சூழ்நிலையில் ஒத்திசைந்து வாழ்கின்றன. சில சிற்றினங்கள் உயரமுள்ள மலைகளில் வாழ்கின்றன. இப்பேரினத்தின் மரங்கள் சிறிய, மாறாப் பசுமை மரங்களைக் கொண்டிருக்கின்றன. பொதுவாக இதன் இனங்கள் மெதுவாக வளரக்கூடியன; முதல் உயரமாக வளரக்கூடியன. *ஐலெக்சு அகொய்போலியம்* (*Ilex aquifolium*) என்ற மாதிரி இனங்கள் ஐரோப்பாவில் மட்டுமே உள்ளது. இது குறித்து இலின்னேயசு முதலில் விவரத்துள்ளார்.
# ஐலெக்சு

## இப்பேரினத்தின் இனங்கள்

கியூ தாவரவியல் ஆய்வகம், இப்பேரினத்தின் இனங்களாக, 560 இனங்களை, பன்னாட்டு தாவரவியல் ஒத்துழைப்புகளோடு வெளியிட்டுள்ளது. அவை சான்றுகளுடன், கீழே தரப்பட்டுள்ளன.  
1. Ilex abscondita
1. Ilex aculeolata
1. Ilex acutidenticulata
1. Ilex affinis
1. Ilex aggregata
1. Ilex alternifolia
1. Ilex altiplana
1. Ilex amazonensis
1. Ilex ambigua
1. Ilex amelanchier
1. Ilex amplifolia
1. Ilex amygdalina
1. Ilex andicola
1. Ilex angulata
1. Ilex angustissima
1. Ilex annamensis
1. Ilex anodonta
1. Ilex anomala
1. Ilex antonii
1. Ilex apicidens
1. Ilex apiensis
1. Ilex aquifolium
1. Ilex aracamuniana
1. Ilex archeri
1. Ilex ardisiifrons
1. Ilex argentina
1. Ilex arimensis
1. Ilex arisanensis
1. Ilex arnhemensis
1. Ilex asperula
1. Ilex asprella
1. Ilex atabapoensis
1. Ilex atrata
1. Ilex
1. Ilex auricula
1. Ilex austrosinensis
1. Ilex azuensis
1. Ilex baasiana
1. Ilex bahiahondica
1. Ilex barahonica
1. Ilex belizensis
1. Ilex berteroi
1. Ilex bidens
1. Ilex bidoupensis
1. Ilex bioritsensis
1. Ilex biserrulata
1. Ilex blancheana
1. Ilex blanchetii
1. Ilex brachyphylla
1. Ilex brandegeeana
1. Ilex brasiliensis
1. Ilex brevicuspis
1. Ilex brevipedicellata
1. Ilex buergeri
1. Ilex bullata
1. Ilex buxifolia
1. Ilex buxoides
1. Ilex calcicola
1. Ilex canariensis
1. Ilex cardonae
1. Ilex cassine
1. Ilex cauliflora
1. Ilex celebensis
1. Ilex centrochinensis
1. Ilex cerasifolia
1. Ilex chamaebuxus
1. Ilex chamaedryfolia
1. Ilex championii
1. Ilex chapaensis
1. Ilex chengbuensis
# தனிப்பூண்டு

,
**தனிப்பூண்டு** (*Solo garlic*, *single clove garlic*, *chinese garlic*, *monobulb garlic*, *single bulb garlic* அல்லது *pearl garlic*) என்பது வெள்ளைப்பூண்டு (*Allium sativum*) வகைகளில் ஒன்றாகும். இதன் தாயகம் சீனா ஆகும். இப்பூண்டின் ஒரு பூண்டுப் பல்லின் விட்டம் / அகல அளவு 25 முதல் 50 மில்லிமீட்டர் என வேறுபட்டு உள்ளது. இது பூண்டு மணம் உடையதாக இருந்தாலும், கொஞ்சம் இதன் மணம் நடுத்தரமாக உள்ளது. அதோடு கொஞ்சம் நறுமணத்தையும் கொண்டதாக உள்ளது. இப்பூண்டு தோல் வெங்காயம் போன்று இளஞ்சிவப்பு கோடுகளுடன் உள்ளதால், உரிப்பதற்கு எளிதாக இருக்கிறது. இது தென்மேற்கு சீன மலைவாழ் மக்களிடம் தோற்றுவிப்பாக இருக்கலாமென்று கருதப்படுகிறது.
# எலிசபெத் காட்ஜ்

**எலிசபெத் டி பியூச்சம்ப் கவுட்ஜ்** ( *Elizabeth de Beauchamp Goudge* ) (24 ஏப்ரல் 1900 - 1 ஏப்ரல் 1984) ஆங்கிலத்தில் புனைகதைகள் மற்றும் சிறுவர் இலக்கியம் எழுதும் ஆங்கில எழுத்தாளர் ஆவார். இவர் 1946 இல் பிரித்தானியக் குழந்தைகளுக்காக எழுதிய *தி லிட்டில் ஒயிட் ஹார்ஸ்* என்ற புத்தகத்திற்காக கார்னகி பதக்கத்தை வென்றார். கவுட்ஜ் நீண்ட காலமாக ஐக்கிய இராச்சியம் அமெரிக்க ஐக்கிய நாடுகளில் பிரபலமான எழுத்தாளராக இருந்தார். பல தசாப்தங்களுக்குப் பிறகு கவனத்தை மீண்டும் பெற்றார். 1993 இல் *தி ரோஸ்மேரி ட்ரீ* என்ற இவரது புத்தகம் இந்திராணி ஐகாத்-கியால்ட்சன் என்பவரால் திருடி எழுதப்பட்டது. இந்தியாவின் சூழலுக்கு ஏற்ப அமைக்கப்பட்ட "புதிய" புதினம் த நியூயார்க் டைம்ஸ் மற்றும் தி வாசிங்டன் போஸ்ட் ஆகியவற்றின் மூலம் மதிப்பாய்வு செய்யப்பட்டு அதன் மூலத்தைக் கண்டுபிடிக்கப்பட்டது.
# எலிசபெத் காட்ஜ்

### சொந்த வாழ்க்கை

எலிசபெத் கோட்ஜ் 1900 ஆம் ஆண்டு ஏப்ரல் 24 ஆம் தேதி சோமர்செட், வெல்ஸ் கதீட்ரல் நகரத்தின் லிபர்ட்டியில் உள்ள டவர் ஹவுஸில் பிறந்தார். அங்கு அவரது தந்தை ஹென்றி லெய்டன் காட்ஜ் இறையியல் கல்லூரியின் துணை முதல்வராக இருந்தார். இவரது தாயார் (பிறப்பு ஐடா டி பியூச்சம்ப் கொலெனெட், 1874-1951) குர்ன்சியிலிருந்து வந்தவர். இவரது தந்தை அங்குள்ள இறையியல் கல்லூரியின் முதல்வராக ஆனபோது குடும்பம் எலிக்கு குடிபெயர்ந்தது. பின்னர் ஆக்சுபோர்டு பல்கலைக்கழகத்திலுள்ள கிறிஸ்து தேவாலயக் கலூரியில் அவர் தெய்வீக பேராசிரியராக நியமிக்கப்பட்டபோது. எலிசபெத் சவுத்போர்னில் உள்ள கிராசெண்டேல் பள்ளியிலும் (1914-1918) பல்கலைக்கழகக் கல்லூரியின் கலைப் பள்ளியிலும் கல்வி பயின்றார். எலிசபெத் எலி மற்றும் ஆக்சுபோர்டில் வடிவமைப்பு மற்றும் கைவினைப் பொருட்கள் பாடத்தைக் கற்பித்தார்.
# எலிசபெத் காட்ஜ்

## எழுத்துப் பணிகள்

1939 இல் தனது தந்தையின் மரணத்திற்குப் பிறகு, இவரும் இவருடைய தாயும் டெவோனின் மார்ல்டன் பகுதிக்கு. குடிபெயர்ந்தனர். அங்கு இவர்கள் 12 ஆண்டுகள் வாழ்ந்தனர். *ஸ்மோக்கி ஹவுஸ்* (1940), *தி கேஸில் ஆன் தி ஹில்* (1941), *க்ரீன் டால்பின் கன்ட்ரி* (1944), *தி லிட்டில் ஒயிட் ஹார்ஸ்* (1946) மற்றும் *ஜென்டியன் ஹில்* (1949) போன்ற தனது பல புத்தகங்களை இங்கிருந்தே எழுதினார். மே 4, 1951 இல் இவரது தாயார் இறந்த பிறகு, இவர் தனது ஆக்சுபோர்டுசையருக்கு குடிபெயர்ந்தார். தனது வாழ்க்கையின் கடைசி 30 ஆண்டுகளை இங்கு கழித்தார். தேம்சு ஆற்றங்கரையில் அமைந்துள்ள ஹென்லி-ஆன்-தேம்சு என்ற நகருக்கு வெளியே உள்ள பெப்பர்ட் காமன் என்ற கிராமத்தின் ஒரு குடிசையில், 2008 இல் ஒரு நீலப் பலகை வெளியிடப்பட்டது.  
இவரது முதல் புத்தகமான, *தி ஃபேரிஸ் பேபி அண்ட் அதர் ஸ்டோரிஸ்* (1919) விற்பனையில் தோல்வியடைந்தது. அதன் பின்னர் பல ஆண்டுகள் அழித்து எழுதிய *ஐலேண்ட் மேஜிக்* (1934) உடனடி வெற்றியைப் பெற்றது. இது கால்வாய் தீவுகள் கதைகளை அடிப்படையாகக் கொண்டது.  
1946 இல் *இலண்டன் யுனிவர்சிட்டி பிரஸ்* பதிப்பகம் வெளியிட்ட *லிட்டில் ஒயிட் ஹார்ஸ்*, பிரித்தானிய பாடத்தின் ஆண்டின் சிறந்த குழந்தைகள் புத்தகமாக, நூலக சங்கத்தின் வருடாந்திர கார்னகி பதக்கத்தை இவருக்குப் பெற்றுத் தந்தது.
# எலிசபெத் காட்ஜ்

## பிற பணிகள்

காட்ஜ் 1960 இல் காதல் புதின ஆசிரியர்கள் சங்கத்தின் நிறுவன உறுப்பினராகவும் பின்னர் அதன் துணைத் தலைவராகவும் இருந்தார்.
# எலிசபெத் காட்ஜ்

## இவரது எழுத்து ஒரு கண்ணோட்டம்

கவுட்ஜின் புத்தகங்கள் குறிப்பாக கிறிஸ்தவ பார்வையில் தியாகம், மாற்றம், ஒழுக்கம், குணப்படுத்துதல் மற்றும் துன்பத்தின் மூலம் வளர்ச்சி ஆகியவற்றை உள்ளடக்கியிருந்தது. அது இவர் பெரியவர்களுக்காகவோ அல்லது குழந்தைகளுக்காகவோ எழுதிய இவரது புத்தகங்கள், யதார்த்தமாக இருந்தாலும், கற்பனையாக இருந்தாலும் சரி, சரித்திரமாக இருந்தாலும் சரி, புராணங்களிலும் புராணங்களிலும் பின்னிப்பிணைந்துள்ளதோடு, இங்கிலாந்தின் ஆன்மீகத்தையும் அன்பையும் பிரதிபலித்தது.
# எலிசபெத் காட்ஜ்

## இறப்பு

எலிசபெத் கவுட்ஜ் 1 ஏப்ரல் 1984 அன்று இறந்தார்.
# தில்லை ராஜன்

**தில்லை ராஜன்** என்பவர் இந்தியத் திரைப்பட நடிகரும், நாடக நடிகரும் ஆவார். இவர் தமிழ்த் திரைப்படங்களில் நடித்துள்ளார். இவர் இந்திய ஆயுள் காப்பீட்டுக் கழகத்தில் பணிபுரிந்தவர்.
# தில்லை ராஜன்

## நாடகமந்திர் நாடகக் குழு

தில்லை ராஜன் திரைத்துறை மற்றும் நாடகத்துறையின் மீதான ஆர்வம் காரணமாக நாடகமந்திர் என்ற நாடகக் குழுவை தொடங்கினார். இந்த நாடகக் குழுவில் நாடக நடிகையும், துணை நடிகையுமான சுஜாதா, ஓமக்குச்சி நரசிம்மன், சுருளி ராஜன் போன்றோர் பணியாற்றி உள்ளனர்.
# தில்லை ராஜன்

## திரைப்படங்கள்

- அவள் ஒரு காவியம் (1975)
- ராஜ ராஜேஸ்வரி (1979)
- சுமை (1981)
- மனைவி ஒரு மாணிக்கம் (1990)
- வாங்க பார்ட்னர் வாங்க (1994)
- வாட்ச்மேன் வடிவேலு (1994)
- சக்கரவர்த்தி (1995)
- மீண்டும் கோகிலா (1981)
- நங்கூரம் (1979)
- முயலுக்கு மூணு கால் (1979)
# அமிர்த பாரத் நிலையத் திட்டம்

**அமிர்த பாரத் நிலையத் திட்டம்** என்பது, நாடு முழுவதும் 1,275 இரயில் நிலையங்களை மறுவடிவமைப்பதற்காக ரயில்வே அமைச்சகத்தால் பிப்ரவரி 2023 இல் தொடங்கப்பட்ட இந்திய ரயில்வேயின் ஒரு பணியாகும். பாரத்நெட், மேக் இன் இந்தியா, ஸ்டார்ட்அப் இந்தியா, ஸ்டாண்டப் இந்தியா, தொழில்துறை தாழ்வாரங்கள், பாரத்மாலா, பிரத்யேக சரக்கு காரிடார் கார்ப்பரேஷன் ஆஃப் இந்தியா மற்றும் சாகர்மாலா போன்ற இந்திய அரசின் பிற முக்கிய திட்டங்களுக்கு இது உதவுகிறது மற்றும் பயனடைகிறது.